joelniklaus/EU_Wikipedias huggingface dataset:
Kivun konflikti

Kivun konflikti on aseellinen kapina Kongon demokraattisen tasavallan itäosissa Pohjois- ja Etelä-Kivun maakunnissa Ruandan vastaisella rajalla. Kapina on jatkoa Kongon sodan väkivaltaisuuksille.

Historia
Konflikti käynnistyi vuonna 2007 kun Kongon armeijan kenraali Laurent Nkunda perusti oman CNDP-armeijan vastustamaan hallitusta. Nkunda syytti YK:n vuonna 2005 aloittamaa MONUC-rauhanturvaoperaatiota sotarikoksista ja kyvyttömyydestä hillitä Kivun alueen levottomuuksia. Alueella toimi myös muita kapinallisryhmiä, jotka liikkuivat myös Ruandan puolella.

CNDP taisteli rauhanturvaajia ja Kongon armeijaa vastaan kaksi vuotta. Vuoden 2008 rauhansopimus ei vaikuttanut taisteluihin, mutta tammikuussa 2009 Nkunda saatiin kiinni ja CNDP:n uusi johtaja Bosco Ntaganda suostui rauhanehtoihin joissa CNDP sulautettiin Kongon armeijaan. Kongo ja Ruanda aloittivat yhdessä sotilasoperaation keväällä 2009 FDLR-sissiryhmää vastaan, mikä kuitenkin epäonnistui. Hyökkäyksiä laajennettiin seuraavana vuonna myös Ugandan puolelle LRA:n ja ADF:n asemiin.

Vuotta 2010 seurasi rauhallisempi mutta edelleen levoton vaihe konfliktissa. Konflikti kiihtyi uudelleen vuonna 2012 kun Kongon armeijasta irtautui M23-ryhmittymä Bosco Ntagandan johdolla. M23 menestyi taistelussa Kongon armeijaa ja rauhanturvajia vastaan se valloitti muun muassa merkittävän Goman 11 päivän ajaksi. Alkuvuodesta 2013 Uganda järjesti Kivun alueen rauhankonferenssin, joka ei tuonut konkreettisia ratkaisuja konfliktiin.

Vuoden 2013 aikana Ntaganda yllättäen antautui, ja M23 alkoi kärsiä tappioita taisteluissa. Järjestö menetti viimeisen tukikohtansa lokakuussa ja antautui hallituksen joukoille. YK arvioi että M23:n jälkeenkin alueella vaikutti vielä noin 30 pienempää kapinallisryhmää. Tammikuussa 2015 Kongon armeija aloitti rauhanturvajoukkojen tuella laajan sotilasoperaation FDLR-ryhmittymän lyömiseksi. Sama ryhmittymä oli laajentanut toimintaansa jo Burundin puolelle.

Seuraukset
Kivun alueen humanitäärinen tilanne oli todella huono jo ennen konfliktin alkua. Konfliktin myötä vajaa miljoona ihmistä on joutunut jättämään kotinsa. Yhteensä alueella arvellaan olevan noin 2,6 miljoonaa pakolaista ja 6,4 miljoonaa hätäavun tarpeessa olevaa.

YK:n arvion mukaan jopa 70 prosenttia Kivun maakuntien väestöstä kärsii aliravitsemuksesta. Konfliktin erityispiirre on laajat raiskaukset joiden kohteeksi joutuvat sekä naiset että miehet. YK arvioi että pelkästään vuonna 2011 olisi raiskattu noin 11 000 ihmistä, mutta luvut ovat todennäköisesti huomattavasti suuremmat. Alueella on tapahtunut useita joukkoraiskauksia, eikä rauhanturvaajat ole kyenneet suojelemaan siviiliväestöä.

Lähteet

Konfliktit
Kongon demokraattisen tasavallan historia
Kalle Salonen

Kalle Salonen on suomalainen groovejazzmuusikko, jonka pääinstrumentti on Hammond-sähköurut. Hän on julkaissut pari soololevyä ja isännöinyt Hammond-klubia Bar Loosessa Helsingissä. Salonen on myös toiminut radioshowurkurina Radio Helsingissä. Oman yhtyeensä lisäksi Salonen on esiintynyt muun muassa Jukka Gustavsonin, Marzi Nymanin, Pepe Willbergin, Marko Haaviston, Hannu Pikkaraisen, Teuvo Merkkiniemen, Pekka Gröhnin, Janne Salosen, Antero Prihan ja Panu Syrjäsen kanssa. 

Kehitysvammaiselle Saloselle on myönnetty Kynnys ry:n Vimma-kulttuuripalkinto. Salonen soittaa myös kirkkourkuja ja pianoa.

Diskografia

Sooloalbumit 
 Cat Slide (Texicalli Records, 2013)
 Barracuda Man (Texicalli Records, 2016)

Muut julkaisut 
 Antero Priha, Anu Komsi ja Kalle Salonen: Mielen Taivas / Sky Of Mind (Coloramaestro Oy, 2017)
 Ilkka Vainio Feat. Kalle "Hammond" Salonen: Yhteys On Saatu (Ilkka Vainio Tuotanto Oy, 2017)

Lähteet

Aiheesta muualla 
 Salosen oma sivusto
 Salonen Funky Amigos -sivustolla 
 Kalle Salonen Discogs-palvelussa

Suomalaiset säveltäjät
Suomalaiset urkurit
Elävät henkilöt
Seesamikasvit

Seesamikasvit (Pedaliaceae) on kasviheimo koppisiemenisten Lamiales-lahkossa.

Tuntomerkit 
Seesamikasvit ovat yksi- tai monivuotisia ruohoja, joista eräät ovat varsisukkulentteja eli -mehikasveja, eräillä taas on turvonneet juuret. Heimossa on myös kausivihantia puita ja pensaita. Kasveissa on leveän pallomaisia tai tähtimäisiä, limaa erittäviä karvoja. Lehtiasento on vastakkainen, seesameilla (Sesamum) kierteinen. Lehdet ovat hammaslaitaisia, liuskaisia tai ehyitä. Kukat ovat vastakohtaisia ja sijaitsevat tavallisesti lehtien hangoissa, joskus pikkuviuhkoista koostuvissa kukinnoissa. Kukkaperän tyvellä on tavallisesti mesirauhaspari, joka on muuntuneita kukkia. Teriö on joskus kannuksellinen. Heteenponsien puolikkaat ovat enemmän tai vähemmän peräkkäisiä ja suorassa kulmassa palhoon nähden. Kukassa on tavallisesti yksi joutohede. Yhdislehtinen ja kehänpäällinen sikiäin koostuu kahdesta, kolmesta tai neljästä emilehdestä ja on valeväliseinien jakama. Luotti on kaksi- ja leveäliuskainen, usein sensitiivinen. Sikiäimessä on aksiletyyppisessä istukassa vähintään neljä siemenaihetta, usein niitä on paljon. Hedelmässä on usein koukkumaisia tai muunlaisia ulokkeita, jotka tarttuvat eläinten karvoihin; joskus hedelmä on lohkohedelmä tai pähkinä, joskus tuulilevintäinen. Siemenet voivat olla siivellisiä, ja niissä on niukka endospermi. Sirkkalehdet sisältävät rasvaa ja amyloidia.

Levinneisyys 
Heimo kasvaa Vanhassa maailmassa, enimmäkseen tropiikissa ja rannikoilla tai kuivilla alueilla.

Luokittelu 
Seesamikasvien heimossa on 14 sukua ja 70 lajia. Suurimmat suvut ovat seesamit (Sesamum, 19 lajia) ja Pterodiscus (13 lajia).

Suvut 
Suvut:
 Ceratotheca – sarvikodat
 Dicerocaryum
 Harpagophytum – harpagojuuret
 Holubia
 Josephinia
 Linariopsis
 Pedalium
 Pterodiscus
 Rogeria
 Sesamothamnus
 Sesamum – seesamit
 Trapella
 Uncarina – neulamot

Kuvia

Lähteet 
 Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

Viitteet 

Kasviheimot
Luettelo työttömyyskassoista Suomessa

Luettelo työttömyyskassoista on luettelo Suomessa toimivista työttömyyskassoista. Taulukossa on 21 Suomessa vuoden 2021 alussa toiminutta työttömyyskassaa.

Työttömyyskassojen jäsenmaksun suuruus vaihtelee huomattavasti. Vuonna 2021 pienin vuosimaksu oli Lääkärien työttömyyskassan perimä 21 euroa vuodessa. Korkeimpia vuosimaksuja olivat palkasta prosenttiperusteisesti määräytyvien työttömyyskassojen jäsenmaksut keski- ja korkeatuloisilta palkansaajilta, ammatinharjoittajilta tai yrittäjiltä. Kiinteänjäsenmaksullisista kassoista suurin jäsenmaksu oli Työttömyyskassa Finkan 198 euroa vuodessa.

Vuoden 2022 alussa työttömyyskassojen määrä väheni 18:aan, kun Rakennusalan työttömyyskassa ja Työttömyyskassa Finka fuusioituivat Teollisuuden työttömyyskassaan; uuden kassan nimeksi tuli Avoin työttömyyskassa. Lisäksi Lakimiesten ja lääkärien kassat yhdistyivät Lakimiesten ja lääkärien työttömyyskassaksi.

Toiminnassa olevat työttömyyskassat

Entiset työttömyyskassat

Lähteet
Lambeth Walk

Lambeth walk on 1930-luvun loppuolella suosittu kepeä tanssi. Sen on saanut nimensä lontoolaisen kadun mukaan. Se on yksi vanhojenpäivän tansseista.

"The Lambeth Walk" oli Noel Gayn säveltämä kappale vuoden 1937 musikaalissa Me and My Girl. Musikaalissa esitetyn kappaleen koreagrafia innoitti Lambeth Walk -tanssin.

Lähteet 

Tanssit
Vanhojentanssit
Lampila

Lampila on suomalainen sukunimi, joka on muun muassa seuraavilla henkilöillä:

Hannu-Ilari Lampila (s. 1947), musiikkiarvostelija
Lea Lampila (1924–2006), ruotsinsuomalainen muistelmakirjailija
Martti Lampila (1924–2004), maataloudentutkija ja professori
Seija Lampila (s. 1936), iskelmälaulaja
Yrjö Lampila (1901–1963), uimahyppääjä ja muotoilija.
Broch

Broch voi tarkoittaa seuraavia:

 broch, Skotlannin pohjoisosien rautakautinen asumus

Broch on muun muassa seuraavien henkilöiden sukunimi:

Hermann Broch (1886–1951), itävaltalainen kirjailija
Ida Elise Broch (s. 1987), norjalainen näyttelijä
Nicolai Cleve Broch (s. 1975), norjalainen näyttelijä
Olaf Broch (1867–1961), norjalainen kielitieteilijä
Yvette Broch (s. 1990), alankomaalainen käsipalloilija.

Luettelot henkilöistä sukunimen mukaan
Elizabeth Holmes

Elizabeth Holmes (s. 1984) on yhdysvaltalainen keksijänä esiintynyt yrittäjä, joka väitti Theranos-yrityksensä tuovan markkinoille menetelmän, jolla pienestä verinäytteestä voitaisiin analysoida jopa 200 sairautta. Väite osoittautui myöhemmin huijaukseksi.

Theranos ja uudenlaiset verikokeet
Holmes keskeytti opintonsa Stanfordin yliopistossa 19-vuotiaana ja perusti Theranos-yrityksensä vuonna 2003. Hän kertoi sen kehittäneen verikoetta, jota varten tarvitaan vain yksi halpa verinäyte, joka sisältää pari tippaa verta mutta jonka perusteella Theranosin laboratoriossa pystyttäisiin tekemään kattava analyysi potilaan eri sairaustiloista sen sijaan että tulosten saamiseksi tarvittaisiin useita kalliita verikokeita ja paljon verta.

Theranos keräsi 900 miljoonaa dollaria pääomasijoituksia ja yrityksen arvoksi arvioitiin parhaimmillaan kymmenen miljardia dollaria. Holmes omisti osakkeista puolet. Theranoksen hallituksessa istuivat muiden muassa Yhdysvaltain entinen puolustusministeri William Perry sekä entiset ulkoministerit George P. Shultz ja Henry Kissinger.

Huijauksen paljastuminen 
Syksyllä 2015 The Wall Street Journal kyseenalaisti Theranosin toiminnan. Yrityksen käyttämää niin kutsuttua Edison-tekniikkaa tukevia tutkimuksia ei ollut julkaistu tieteellisissä julkaisuissa eikä yritys ollut liikesalaisuuteen vedoten suostunut kertomaan, miten se verikokeitaan tekee. Lisäksi tekniikalla saadut tulokset kyseenalaistettiin. Yhdysvaltain lääkevirasto (FDA) ei myöskään ollut hyväksynyt tekniikan käyttöä. Wall Street Journal paljasti, että Theranos ei klinikoillaan juurikaan tehnyt veritestejä markkinoimallaan tekniikalla vaan perinteisillä tekniikoilla. Vuonna 2016 Theranos sulki verikoelaboratorionsa mutta ilmoitti jatkavansa tuotteidensa kehittelyä. Maaliskuussa 2018 Yhdysvaltain arvopaperimarkkinaviranomainen SEC nosti Holmesia vastaan syytteet ”massiivisesta petoksesta”. Syyskuussa 2018 yhtiön ilmoitettiin lopettavan toimintansa.

Holmes tuomittiin liittovaltion tuomioistuimessa tammikuussa 2022 neljästä petoksesta. Häntä vastaan oli nostettu yksitoista syytettä, joista neljä hylättiin. Kolmen syytteen kohdalla valamiehistö ei päässyt yksimielisyyteen syyllisyydestä. Oikeudessa esitettyjen todisteiden perusteella Holmes valehteli sopimuksista, jotka Theranos oli väitetysti tehnyt muun muassa Pfizerin ja Yhdysvaltain armeijan kanssa. Holmes on kiistänyt syytteet ja syyttää itse entistä miesystäväänsä ja liikekumppaniansa Ramesh Balwania henkisestä ja seksuaalisesta hyväksikäytöstä sekä petoksen toimeenpanosta.

Holmes sai 11 vuoden vankeustuomion 18. marraskuuta 2022.

Lähteet

Yhdysvaltalaiset yrittäjät
Vuonna 1984 syntyneet
Elävät henkilöt
Kevin Kampl

Kevin Kampl (s. 9. lokakuuta 1990 Solingen, Saksa) on saksalaissyntyinen slovenialainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa RB Leipzigia, jonne hän siirtyi vuonna 2017 Bayer Leverkusenista.

Seurajoukkueura 
Kampl pelasi Bayer Leverkusenin kakkosjoukkueessa 36 Regionalligan ottelua vuosina 2009–2011. Välillä hän pelasi lainalla Greuther Fürthissä yhden ottelun 2. Bundesliigassa ja seitsemän peliä Regionalligassa. Ainoan ottelunsa Leverkusenin ykkösjoukkueessa hän pelasi Eurooppa-liigassa Metalist Harkovaa vastaan helmikuussa 2011. Hän siirtyi kesällä 2011 VfL Osnabrückiin, jossa pelasi seuraavalla kaudella 35 3. Ligan ottelua.

Kampl siirtyi heinäkuussa 2012 VfR Aaleniin, jossa ehti pelata vain kolme Saksan kakkosliigan ottelua ennen kuin siirtyi elokuun 2012 lopulla Red Bull Salzburgiin. Hän pelasi kahden ja puolen kauden aikana 74 Itävallan Bundesliigan ottelua, joissa teki 18 ja syötti 34 maalia. Hän voitti Itävallan liiga- ja cupmestaruuden kaudella 2013–2014. Eurooppa-liigassa hän teki 17 ottelussa seitsemän ja alusti kymmenen maaiia. Mestarien liigan karsinnoissa hän pelasi kuusi ottelua. 

Kampl siirtyi Borussia Dortmundiin 12 miljoonalla eurolla tammikuussa 2015. Hän pelasi seurassa 14 bundesliigaottelua ja yhden Mestarien liigan pelin. Saman vuoden elokuussa hän palasi Bayer Leverkuseniin 11 miljoonan euron siirtosummalla. Hän pelasi seurassa kahden vuoden aikana 53 liigaottelua, joissa teki neljä ja syötti viisi maalia. Mestarien liigan 13 ottelussa hän viimeisteli kaksi ja syötti neljä maalia.

Kampl siirtyi bundesliigaseura RB Leipzigiin 20 miljoonalla eurolla kesällä 2017. Pelaamissaan 91 liigaottelussa hän on tehnyt viisi ja syöttänyt 12 maalia. Mestarien liigan 17 ottelussa hän on antanut kaksi maalisyöttöä. Eurooppa-liigassa hän on pelannut kahdeksan ottelua ja syöttänyt kaksi maalia.

Maajoukkueura 
Maajoukkuetasolla Kampl edustaa vanhempiensa kotimaan Slovenian maajoukkuetta. Ensimmäisen maaottelunsa hän pelasi MM-karsinnassa Kyprosta vastaan lokakuussa 2012. Ensimmäisen maaottelumaalinsa hän teki MM-karsintaottelussa Albaniaa vastaan syyskuussa 2013. Kaikkiaan hän on pelannut 28 maaottelua, joissa on tehnyt kaksi maalia. Hän on pelannut yhdeksän MM- ja kymmenen EM-karsintaottelua. Viimeksi hän on pelannut maajoukkueessa syyskuussa 2018.

Huomionosoituksia 
Kampl valittiin Slovenian vuoden jalkapalloilijaksi 2013 ja 2014.

Lähteet 

Slovenialaiset jalkapalloilijat
Vuonna 1990 syntyneet
Elävät henkilöt
LGT

LGT Group (myös: LGT-bank, ent. The Liechtenstein Global Trust) on yksityisomistuksessa oleva pankki ja rahalaitos, joka on suoraan Liechtensteinin ruhtinasperheen omistuksessa. Se on Euroopan suurin perheyrityksenä toimiva rahalaitos. Sen omistaa
Liechtensteinin prinssin säätiö (Prince of Liechtenstein Foundation). Yrityksen toimitusjohtajana toimii prinssi Maximilian von und zu Liechtenstein ja hallituksen puheenjohtajana prinssi Philipp von und zu Lichtenstein.
Vuoden 2013 tilinpäätöksen mukaan yrityksen varat olivat 110,7 miljardia Sveitsin frangia (n.109,48 miljardia euroa). Samana vuonna yritys oli Standard & Poor'sin luottoluokituksessa  kategoriassa A+. 

LGT:n pääkonttori sijaitsee Liechtensteinin pääkaupungissa Vaduzissa. Yrityksessä työskentelee n. 1950 työntekijää ja sillä on konttoreita yli 20:ssa maassa levittäytyneenä Aasiaan, Eurooppaan, Lähi-itään, Pohjois-Amerikkaan ja Etelä-Amerikkaan. 

LGT operoi eri sektoreilla, esim. LGT Private Banking palvelee yksityisasiakkaita omaisuusasioissa.
ja LGT Capital Partners hoitaa vaihtoehtoisia sijoitusrahastoja. LGT Capital Partnersilla on yli 40 miljardin dollarin sijoitukset sijoitusrahastoihin, hedge-rahastoihin sekä pääomasijoituksiin.

LGT ja Saksan suuri veronkiertoskandaali 
Saksan salainen palvelu BND:n osti vuonna 2008 eräältä entiseltä LGT-pankin työntekijältä 4 miljoonalla eurolla tiedostoja, jotka paljastivat lukuisten rikkaiden saksalaisten veronkiertotoimintaa Luxemburgin veroparatiisissa. 

Saksan veroviranomaiset tekivät saatujen tietojen perusteella lukuisia syytetoimia mm. LGT-pankkia kohtaan. BND:n saamien asiakirjojen mukaan monet saksalaiset yksityishenkilöt olivat piilottaneet varojaan Liechtensteinin veroparatiisiin rekisteröidyn LGT-pankin kautta.

LGT-pankki joutui maksamaan 46 miljoonan euron sakot, jonka lisäksi 45:lle pankin henkilökuntaan kuuluvalle työntekijälle lankesi 3,6 miljoonan euron sakot.

Skandaalia pidettiin Saksan historian suurimpana veronkiertoskandaalina.

Paljastetuissa asiakirjoissa on ollut myös suomalaisia asakkaita.

Lähteet

Aiheesta muualla 
 Yle Uutiset: Tapaus Liechtenstein – päästettiinkö rikkaat veronkiertäjät liian helpolla?

Liechtenstein
Pankit
Urtekram

Urtekram (Urtekram International A/S) on tanskalainen vuonna 1972 perustettu luomutuottesiin ja reilun kaupan tuotteisiin erikoistunut yritys. Sen perustivat skotlantilaissyntyinen luomutuotepioneeri Ronnie McGrail ja hänen tanskalainen vaimonsa Lisbeth Damsgaard. 

Urtekram on vaikuttanut luonnonmukaisuusajattelun leviämiselle vähittäistavarakaupassa etenkin Tanskassa. Nykyisin Urtekram on pohjoismaiden suurin luomutuotetoimija. Urtekram tuottaa ja tuo myös luonnonmukaista kosmetiikkaa ja ruoka-aineallergikoille sopivia elintarvikkeita. Tuotteita myydään luontaistuotekaupoissa ja supermarketeissa kaikkialla Skandinaviassa. Urtekramin suurin asiakas on Tanskan suurin päivittäistavarakauppaketju Coop. 

Toiminta sai ISO 14001 merkinnän toiminnan ympäristöystävällisyydestä. Yrityksen keskeiseen ideologiaan kuuluu myös muiden ympäristömerkkien noudattaminen.

1990-luvun laman seurauksena jouduttiin suurin osa yrityksen osakkeista myymään tanskalais-kanadalaiselle miljonäärille Ross Jacksonille ja hänen omistamalleen investointiyritykselle Gaia Groupille. Alkuperäisten omistajien mukaan kyse oli vihamielisestä nurkanvaltauksesta. Osa osakkeista jäi yhä Lisbeth Damsgaardin omistukseen.

Lähteet

 Tanskalaiset yritykset
Kosmetiikkamerkit
Kätkemisrikos

Kätkemisrikos määritellään Suomen rikoslain 32 luvun 1 §:ssä toiminnaksi, jossa joku kätkee, hankkii, ottaa huostaansa tai välittää toiselta rikoksella saatua omaisuutta. Teon tunnusmerkistö poikkeaa eräiltä osin rahanpesusta, josta on samassa rikoslain luvussa säädetty erikseen rangaistukset. Teon maksimirangaistus on yksi vuosi ja kuusi kuukautta vankeutta. Törkeässä tekomuodossa, jolloin kyseessä on erittäin arvokas omaisuus, maksimi on neljän vuoden vankeus.

Aiheesta muualla
 Suomen rikoslaki

Talousrikollisuus
Omaisuusrikokset
Joni Soila

Joni Soila (s. 25. kesäkuuta 1973) on suomalainen mediavaikuttaja, vastaava päätoimittaja ja televisiotuottaja. Hän muun muassa on toiminut Seiska-lehden vastaavana päätoimittajana 2015–2018. Soila siirtyi  lokakuussa 2018 tuottajaksi Solar Republic -tuotantoyhtiöön. Journalistin tietojen mukaan lehden henkilöstö valitti hänen toiminnastaan yt-neuvotteluiden yhteydessä. Aller Median toimitusosaston pääluottamusmiehen mukaan Seiskan työntekijät eivät kuitenkaan ole Journalisti-lehden jutun takana. He ovat jättäneet Aller Median johdolle Soilaa puolustavan adressin. Journalistin päätoimittaja Maria Petterssonin mukaan juttu perustuu useaan eri lähteeseen eikä lehdelle ole tullut oikaisupyyntöä.

Soila on työskennellyt myös  Katso-lehden vastaavana päätoimittaja sekä projektijohtajana A-lehdet Oy:ssä. Soila johti operaatiota, missä Katso-lehti muutettiin perinteisestä tv-lehdestä rajuksi paljastuslehdeksi. Operaation seurauksena Aller Media osti Katson A-lehdiltä ja muutti sen takaisin tv-lehdeksi, koska pelkäsi omistamansa Seiska-lehden joutuvan vaikeuksiin. Muita työnantajia ovat olleet  Solar Television Oy, Solar Films Oy, Endemol Finland, Banijay Finland ja Aller Julkaisut Oy.  Hän on tuottanut ja käsikirjoittanut kolme kautta Suomen Big Brotheria. Solar Televisionissa hän käsikirjoitti Ratkaiseva isku -televisiosarjan ja tuotti useita isoja televisioformaatteja, jotka ovat voittaneet myös Kultainen Venla -palkintoja. Vuonna 2020 hän tuotti ja käsikirjoitti liikemies Niko Ranta-ahosta kertovan dokumenttisarjan.

1990-luvulla ja 2000-luvulla Soila on toiminut politiikassa kokoomuksen järjestöissä ja Elisabeth Rehnin presidentinvaalikampanjan lehdistöpäällikkönä. Soilalla on myös liiketoimia Aasiassa. Hän on osakkaana hongkongilaisessa tuotantoyhtiössä ja thaimaalaisessa hotelliyrityksessä.

Joulukuussa 2007 Helsingin hovioikeus vapautti Soilan Kari Uotin omaisuuden kätkemiseen liittyvistä syytteistä, joista käräjäoikeus oli hänet edellisenä vuonna tuominnut ehdottomaan vankeuteen. Korkeimmasta oikeudesta juttu palautui hovioikeuteen, joka piti voimassa käräjäoikeuden vankeustuomion kevennettynä ja tuomitsi Soilan vuonna 2012 vuoden ehdolliseen vankeuteen törkeästä kätkemisrikoksesta. Soilalla oli ulosotossa vuoden 2016 alussa noin miljoona euroa.

Lähteet 

Suomalaiset päätoimittajat
Big Brother Suomi
Vuonna 1973 syntyneet
Elävät henkilöt
Maithripala Sirisena

Pallewatte Gamaralalage Maithripala Yapa Sirisena (s. 3. syyskuuta 1951) on srilankalainen poliitikko, joka toimi maansa presidenttinä vuosina 2015–2019. Ennen valintaansa presidentiksi hän oli toiminut useissa ministerin viroissa ja kansanedustajana vuodesta 1989.

Sirisena voitti presidentinvaalissa 2015 vastaehdokkaana olleen edellisen presidentin Mahinda Rajapaksan niukasti. Ennen vaaleja Rajapaksa oli vangituttanut vuoden 2010 vastaehdokkaansa. Sirisena erosi hallitsevasta puolueesta ja lähti vaaleihin opposition ehdokkana. Hän lupasi rajoittaa presidentin valtaoikeuksia, uudistaa perustuslakia ja vähentää hallinnon korruptiota.

Heti valintansa jälkeen Sirisena ilmoitti puolustavansa lehdistönvapautta ja kutsui toisinajattelijoita palaamaan kotiin.

Lähteet

Aiheesta muualla 

Sri Lankan presidentit
Vuonna 1951 syntyneet
Elävät henkilöt
Michal Jordán

Michal Jordán (s. 17. heinäkuuta 1990) on tšekkiläinen jääkiekkoilija, joka pelaa KHL-joukkue Amur Khabarovskissa.

Ennen ammattilaiseksi siirtymistä Jordán pelasi juniorikiekkoa OHL-joukkue Plymouth Whalersissa. Hän on Carolina Hurricanesin neljännen kierroksen varaus vuodelta 2008. Jordán edusti Carolinan organisaatiota kuusi kautta. Kaudella 2016–2017 hän pelasi KHL-joukkue Ak Bars Kazanissa 27 ottelua. Toukokuussa 2017 hän teki Amur Khabarovskin kanssa kahden vuoden sopimuksen.

Saavutukset 
 Valittiin vuoden 2008 alle 18-vuotiaiden maailmanmestaruuskilpailujen parhaaksi puolustajaksi.

Tšekkiläiset jääkiekkoilijat
Carolina Hurricanesin varaamat pelaajat
Vuonna 1990 syntyneet
Elävät henkilöt
Dilemma (kappale)

Dilemma on yhdysvaltalaisräppäri Nellyn kappale, jolla vierailee yhdysvaltalainen R&B-laulaja Kelly Rowland. Se julkaistiin Nellyn toisen, Nellyville-studioalbumin kolmantena singlenä sekä Rowlandin Simply Deep-debyyttisooloalbumin ensimmäisenä singlenä 25. kesäkuuta 2002.  Kappale pääsi listan kärkeen kymmenessä valtiossa, mukaan lukien Isossa-Britanniassa, Yhdysvalloissa ja Australiassa.

Billboard-aikakauslehden Hot 100-listan 55-vuotisjuhlakyselyssä kappale sijoittui kaikkien aikojen Hot 100-kappaleiden listan 75. sijalle, samalla kun se pääsi vuoden 2009 lopussa Billboard Hot 100 Songs of Decade-listan sijalle 11. Kappale voitti Grammy-palkinnon 45:ssä Grammy-palkintogaalassa kategoriassa "Paras rap/lauluduetto". "Dilemma" sai yhteensä kuusitoista eri palkintoa. Kappale on mukana pelissä Karaoke Revolution Presents: American Idol.

Lähteet

Vuoden 2002 kappaleet
Yhdysvaltalaiset hip hop -kappaleet
Yhdysvaltalaiset R&B-kappaleet
Sean Gelael

Sean Gelael (s. 1. marraskuuta 1996 Jakarta, Indonesia) on indonesialainen rata-autoilija.

Ura
Gelael aloitti uransa karting-sarjoissa. Vuonna 2012 Gelael aloitti kilpauransa Formula Pilota China -sarjassa voittaen yhden kilpailun ja sijoittuen sarjan neljänneksi. Samana vuonna hän ajoi muutamia kilpailuja Formula Abarth -sarjassa. Vuonna 2013 Gelael siirtyi Euroopan Formula 3 -sarjaan, mutta ei saavuttanut pisteitä. Samana vuonna hän kilpaili Britannian Formula 3 -sarjassa saavuttaen kolme palkintosijaa ja sijoittuen sarjan kahdeksanneksi. Vuonna 2014 Gelael jatkoi Euroopan F3 -sarjassa ja saavutti 25 pistettä sijoittuen sarjan 18:nneksi.

Vuonna 2015 Gelael kilpaili Formula Renault 3.5 -sarjassa saavuttaen seitsemän pistettä. Samana vuonna hän siirtyi loppukaudeksi ajamaan GP2-sarjaa Carlin-tallissa. Hän ei saavuttanut pisteitä. Vuonna 2016 Gelael ajoi täyden kauden GP2:ssa siirtyen Campos Racing -talliin. Gelael keräsi 24 pistettä ollen parhaimmillaan toinen Itävallan pitkässä kilpailussa. Vuonna 2017 Gelael jatkoi Formula 2:ssa Arden-tallin kuljettajana, hän toimi myös Toro Rosson testi- ja varakuljettajana.

Formula 1 -ura
Gelael toimi kaudella  Toro Rosson testi- ja varakuljettajana, ja hän pääsi ajamaan Singaporessa perjantain vapaissa harjoituksissa.

Tulokset kilpailuittain

GP2-tulokset

Formula 2 -tulokset

Lähteet 

Indonesialaiset autourheilijat
GP2-kuljettajat
Formula Renault 3.5 -kuljettajat
Vuonna 1996 syntyneet
Elävät henkilöt
Andrew Rowe

Andrew Rowe (s. 22. tammikuuta 1988) on yhdysvaltalainen jääkiekkoilija, joka pelaa NLA-joukkue Rapperswil-Jona Lakersissä. Hän on pelannut ammattilaisurallaan sekä AHL:ssä että ECHL:ssä.

Pelaajaura 
Rowe pelasi NCAA:ssa yliopistokiekkoa Michiganin osavaltionyliopiston joukkueessa, jossa teki 94 ottelussa 49 tehopistettä.

7. toukokuuta 2010 Rowe siirtyi ammattilaissopimuksella Philadelphia Flyersin organisaatioon. Hän aloitti ammattilaistasolla kaudella 2010–2011 AHL-joukkue Adirondack Phantomsin paidassa. 

Rowe aloitti kauden 2013–2014 ECHL-joukkue Greenville Road Warriorsissa. Hän teki joukkueessa kahdessa ensimmäisessä ottelussa kolme maalia ja sai yhden syöttöpisteen, jonka jälkeen hänet nostettiin AHL:ään Hartford Wolf Packiin. 

5. syyskuuta 2014 ECHL-joukkue South Carolina Stingrays kiinnitti Rowen yksivuotisella sopimuksella. Hän pelasi Stingrayssä 44 runkosarjaottelua ja teki niissä 56 pistettä. Pudotuspeleissä hän oli sarjan toiseksi paras pistemies 34 pisteellään. Stingrays pääsi Kelly Cupin finaaleihin saakka, mutta hävisi ne. Kauden aikana Rowe kävi lainalla AHL:n Charlotte Checkersissa, jossa pelasi 28 ottelua.

Rowe teki vuoden sopimuksen kaudeksi 2015–2016 Bridgeport Sound Tigersin kanssa. Hän pelasi kauden aikana sekä Sound Tigersissa että farmissa ECHL:n South Carolina Stingrayssä. Sound Tigersissä hän teki 11 pelissä 8 pistettä ja Stingrayssä 28 pelissä 21 pistettä. Kauden jälkeen Rowe teki vuoden jatkosopimuksen.

Lähteet

Vuonna 1988 syntyneet
Elävät henkilöt
Yhdysvaltalaiset jääkiekkoilijat
Peter Mutharika

Peter Mutharika (s. 18. heinäkuuta 1940) on malawilainen poliitikko, joka on toiminut maansa presidenttinä 2014–2020.

Hän on luennoinut yhdysvaltalaisissa yliopistoissa neljän vuosikymmenen aikana. Hänen veljensä Bingu wa Mutharika oli Malawin presidentti 2004–2012, ja Peter Mutharika oli veljensä presidenttikaudella opetus- ja ulkoministerinä. Silloin häntä ei pidetty tehtävään pätevänä. Hänen ulkoministerikaudellaan välit Britanniaan huononivat, ja opetusministerikaudella sekä opettajat että opiskelijat protestoivat akateemisen vapauden puolesta.

Vuonna 2013 Mutharikaa syytettiin vallankaappauksen valmistelusta. Vuonna 2014 hän voitti vaalit, mutta ne hävinnyt edellinen presidentti Joyce Banda yritti saada tuloksen mitätöityä. Mutharika tarjosi kuitenkin sovintoa Bandalle.

Toukokuussa 2019 Mutharika valittiin toiselle viisivuotiskaudelle voitettuaan Malawin presidentinvaaleissa niukasti vastaehdokkaansa.

Huomautukset

Lähteet 

Malawin presidentit
Vuonna 1940 syntyneet
Elävät henkilöt
Vuokko Tieva-Niittyvuopio

Vuokko-Maija Tieva-Niittyvuopio (o.s. Tieva; s. 2. toukokuuta 1956 Haukipudas) on suomalainen varatuomari ja asianajaja, joka toimi Utsjoen kunnanjohtajana 2012–2022. Aikaisemmin hän toimi Inarin–Utsjoen yleisenä oikeusavustajana. Utsjoen kunnanvaltuusto valitsi hänet kunnanjohtajaksi äänin 8–7 vuonna 2012. Kunnanjohtajavaalissa tapahtuneen muotovirheen takia valinta uusittiin vuonna 2014. Pohjois-Suomen hallinto-oikeus kumosi Tieva-Niittyvuopion valinnan toukokuussa 2014, mutta 5. syyskuuta samana vuonna Utsjoen kunnanvaltuusto valitsi hänet yksimielisesti uudelleen kunnanjohtajaksi.

Tieva-Niittyvuopio on ollut Inarin kunnanvaltuuston jäsen vuodesta 1993 ja kuului kunnanhallitukseen vuosina 1997–2001.

Tieva-Niittyvuopio siirtyi eläkkeelle helmikuun lopussa 2022, ja hänen seuraajakseen Utsjoen kunnanjohtajana tuli Taina Pieski.

Lähteet 

Utsjoen kunnanjohtajat
Elävät henkilöt
Vuonna 1956 syntyneet
Suomalaiset juristit
Jóhann Jóhannsson

Jóhann Gunnar Jóhannsson (19. syyskuuta 1969 Reykjavík – 9. helmikuuta 2018 Berliini) oli islantilainen säveltäjä, muusikko ja tuottaja. Hän sävelsi musiikkia muun muassa elokuviin Vangitut (2013) ja Kaiken teoria (2014), josta hänet palkittiin parhaan musiikin Golden Globella. Elokuvista Kaiken teoria ja Sicario (2015) Jóhann Jóhannsson sai myös parhaan musiikin Oscar-ehdokkuuden.

Vuonna 2016 Jóhann Jóhannsson sävelsi elokuvan Arrival, josta hän sai parhaan musiikin Golden Globe -ehdokkuuden.

Jóhannsson löydettiin kuolleena Berliinin asunnostaan 9. helmikuuta 2018. Kuolinsyyksi paljastui kokaiinin yliannostus. Hänen viimeiseksi työkseen jäi elokuvan Maria Magdalena (2018) musiikin säveltäminen.

Lähteet

Aiheesta muualla 
 Virallinen sivusto 
 
 Jóhann Jóhannssonin muistokirjoitus Helsingin Sanomissa

Islantilaiset säveltäjät
Elokuvasäveltäjät
Golden Globe -palkinnon saajat
Vuonna 1969 syntyneet
Vuonna 2018 kuolleet
Veiko Spolītis

Veiko Spolītis [sp'oliitis] (s. 5. syyskuuta 1971 Riiassa) on latvialainen poliitikko ja valtiotieteilijä.

Elämä ja koulutus 
Spolītis syntyi Riiassa latvialaisen isän ja virolaisen äidin perheeseen. Käytyään Riian 25. lukion aloitti hän opintonsa Tarton yliopiston valtiotieteellisen tiedekunnan kautta-aikain ensimmäisellä vuosikurssilla valmistuen vuonna 1996. Opiskeluaikanaan hän oli tarttolaisen  Revelia-veljeskunnan jäsen. Vuonna 2003 hän valmistui geneveläisestä Graduate Institute of International Studies -instituutista (, IHEI). Vuonna 2006 hän väitteli Helsingin yliopistossa valtiotieteiden tohtoriksi maailmanpolitiikasta. 

Vuonna 1998 hän aloitti yhteistyön virolaisen Kuku Raadion kanssa ja vuodesta 2005 alkaen hän on toiminut Eesti Raadion radioesiintyjänä. Vuosina 2010–2014 hän toimi Latvian puolustusministerin parlamentaarisena sihteerinä. Huhtikuussa 2014 hänestä tuli Latvian ulkoministeriön neuvonantaja.

Spolītis on ollut Latvian liberaalidemokraattisen Yhtenäisyys-puolueen ehdokkaana vuosien 2011 ja 2014 europarlamenttivaaleissa. Lokakuun 2014 Latvian parlamenttivaaleissa hän tuli valituksi varakansanedustajaksi Riian vaalipiiristä. Kun varsinainen edustaja Edgars Rinkēvičs aloitti ulkoministerin tehtävässä, päätti Saeima antaa täyden edustajamandaatin hänen ja 10 muun ministeriksi valitun edustajan varamiehelle. Täten Spolītis nousi Rinkēvičsin tilalle Saeiman kansanedustajaksi 5. marraskuuta 2014. Kuitenkin 29. lokakuuta 2014 Spolītis jäi kiinni 1,4 promillen rattijuopumuksesta ja 12. tammikuuta 2015 ilmoitettiin hänen lopulta puoluejohdon kanssa käydyn keskustelun jälkeen eronneen puolueesta. Hän kuitenkin jatkaa edelleen Latvian kansanedustajana.

Tunnustukset
Maarjamaan ristin IV luokan ansiomerkki (2012)
Suomen Leijonan ritarikunnan ritariristi (2013)

Lähteet

Aiheesta muualla 

Latvialaiset poliitikot
Latvian virolaiset
Vuonna 1971 syntyneet
Elävät henkilöt
Johanna Luukkonen

Johanna Luukkonen (s. 1966) on ollut Hyvinkään kaupunginjohtaja vuodesta 2021. Sitä ennen hän 
oli Rauman kaupunginjohtaja 2020–2021, Laitilan kaupunginjohtaja 2017–2020,  Kangasniemen kunnanjohtaja 2015–2017. Kangasniemen kunnanvaltuusto esitti häntä yksimielisesti kunnanjohtajaksi, ja kunnanvaltuusto valitsi hänet yksimielisesti elokuussa vuonna 2014. Aikaisemmin hän toimi Hyvinkään kaupungin hankintapäällikkönä. Hän on koulutukseltaan hallintotieteiden maisteri.

Lähteet 

Kangasniemen kunnanjohtajat
Laitilan kunnan- ja kaupunginjohtajat
Rauman pormestarit ja kaupunginjohtajat
Hyvinkään kauppalan- ja kaupunginjohtajat
Vuonna 1966 syntyneet
Elävät henkilöt
Massimiliano Valcareggi

Massimiliano Valcareggi (s. 12. helmikuuta 1995 Trieste, Italia) on italialaissyntyinen kreikkalainen alppihiihtäjä. Sotšin talviolympialaisissa 2014 Valcareggi keskeytti supersuurpujottelussa, sijoittui suurpujottelussa 54:nneksi ja pujottelussa 38:nneksi.

Valcareggin äiti on kotoisin Kreikasta. Hän päätti edustaa maata selvitäkseen todennäköisemmin mukaan maajoukkueeseen.

Aiheesta muualla 
 

Kreikkalaiset alppihiihtäjät
Vuonna 1995 syntyneet
Elävät henkilöt
Anthony Powell (puvustaja)

Anthony Powell (s. 2. kesäkuuta 1935 Chorlton-cum-Hardy, Manchester) on englantilainen puvustaja. Hän on voittanut parhaan puvustuksen Oscar-palkinnon kolme kertaa: vuonna 1972 elokuvasta Tädin kanssa maailmalla, vuonna 1978 elokuvasta Kuolema Niilillä ja vuonna 1981 elokuvasta Tess – viattomuuden tarina. 

Tess – viattomuuden tarina vaikutti aikanaan myös muotiin: esimerkiksi Ralph Laurenin mallistoissa esiintyi Tessin vaatteita muistuttavia asuja seuraavien kolmen kauden ajan. 

Anthony Powell on pukusuunnittelija Sandy Powellin serkku.

Filmografia 
 Valloittajat (1969) 
 Tädin kanssa maailmalla (1972) (voitti Oscar-palkinnon)
 Papillon (1973)
 Hälytys päämajassa (1975)
 Buffalo Bill ja intiaanit (1976)
 Pelon palkka (1977)
 Kuolema Niilillä (1978) (voitti Oscar-palkinnon)
 Tess – viattomuuden tarina (1981) (voitti Oscar-palkinnon)
 Rakkauden apostoli (1981)
 Rikos auringon alla (1982)
 Indiana Jones ja tuomion temppeli (1984)
 Merirosvot (1986) (Oscar-ehdokkuus)
 Ishtar (1987)
 Frantic (1988)
 Indiana Jones ja viimeinen ristiretki (1989)
 Hook – Kapteeni Koukku (1991) (Oscar-ehdokkuus)
 101 dalmatialaista  (1996)
 Me kostajat (1998)
 Yhdeksäs portti (1999)
 102 dalmatialaista (2000) (Oscar-ehdokkuus)
 Beatrix Potter – taiteilijaelämää (2006)

Lähteet

Aiheesta muualla 

Elokuvapukusuunnittelijat
Englantilaiset henkilöt
Oscar-palkinnon saajat
Vuonna 1935 syntyneet
Elävät henkilöt
Niinistö (sukunimi)

Niinistö on suomalainen sukunimi. Tunnettuja Niinistöjä:
 
 Aino Niinistö (1903–?), runoilija
 Jaakko Niinistö (s. 1975), poliitikko, Vantaan apulaiskaupunginjohtaja, Lauri Niinistön poika
 Jussi Niinistö (s. 1970), historiantutkija, poliitikko (sin), puolustusministeri, Lauri Niinistön poika
 Kari Niinistö (s. 1943), kasvatustieteilijä, Turun yliopiston kasvatustieteen professori, Sauli Niinistön veli, Ville Niinistön isä
 Lauri Niinistö (s. 1941), kemisti, Teknillisen korkeakoulun epäorgaanisen kemian professori, Jaakko ja Jussi Niinistön isä
 Maunu Niinistö (1915–1982), kirjallisuudentutkija
 Sauli Niinistö (s. 1948), Suomen tasavallan kahdestoista presidentti, Kari Niinistön veli, Ville Niinistön setä.
 Ville Niinistö (s. 1976), poliitikko (vihr), ympäristöministeri ja puoluejohtaja, Kari Niinistön poika, Sauli Niinistön veljenpoika
Me ei vietetä joulua

Me ei vietetä joulua on koko perheen komedia. Lyhytelokuvan on käsikirjoittanut ja ohjannut Khadar Ahmed. Pääosissa esiintyvät Aapo Puusti, Mikko Neuvonen, Jesse Raatikainen ja Isabella Haaksluoto. Elokuva sai ensi-iltansa syksyllä 2014. Elokuvassa suomalaiset nuoret miehet ja naapurin somaliperhe eivät vietä joulua, mutta juhlapyhä pakottaa heidät kohtaamaan toisensa.

Elokuva valittiin Helsingin lyhytelokuvafestivaalin kilpailusarjaan vuonna 2014.

Rooleissa

Lähteet

Aiheesta muualla 
 Imdb.com
 http://www.sonsoflumiere.com/project/me-ei-vieteta-joulua/

Suomalaiset lyhytelokuvat
Vuoden 2014 suomalaiset elokuvat
Suomalaiset jouluelokuvat
Jouni Markkanen

Jouni Mikael Markkanen (s. 28. helmikuuta 1987 Siilinjärvi) on tamperelainen poliitikko. Markkanen valittiin Tampereen kaupunginvaltuustoon vuoden 2012 kunnallisvaaleissa  Kokoomuksen listalta ensikertalaisena 574:llä äänellä.
Lisäksi hän on toiminut maaliskuusta 2016 lähtien Tampereen kaupunginhallituksen varajäsenenä. Markkanen oli ehdolla kevään 2015 eduskuntavaaleissa, joissa hän sai 2579 ääntä.
Markkanen on kokoomuksen puoluevaltuuston jäsen, Pirkanmaan maakuntavaltuuston jäsen., Tampereen kaupungin terveyttä ja toimintakykyä edistävien palveluiden lautakunnan varapuheenjohtaja  ja Tampereen vuokratalosäätiön hallituksen jäsen .

Tausta ja ura 
Markkanen vietti lapsuutensa Siilinjärvellä ja suoritti ylioppilastutkintonsa Kuopion lyseon lukiossa vuonna 2006. Ennen muuttoaan Tampereelle Markkanen suoritti liikunnanohjaajan opintoja Haaga-Helia ammattikorkeakoulun Vierumäen yksikössä. Hän aloitti opintonsa Tampereen yliopiston johtamiskorkeakoulussa. Koulutukseltaan Markkanen on kauppatieteiden maisteri.

Markkanen on tehnyt merkittävän uran opiskelijapolitiikan parissa. Markkanen toimi vuonna 2010 Tampereen yliopiston kauppatieteiden opiskelijoiden, Boomi ry:n puheenjohtajana, ja palkittiin samana vuonna Vuoden Boomarin arvonimellä. Vuonna 2012 Markkanen palkittiin Boomi ry:n hopeisella ansiomerkillä. Markkanen on toiminut myös Tampereen yliopistossa monissa luottamustoimissa, mm. Johtamiskorkeakoulun johtokunnassa, opetusneuvoston varajäsenenä sekä Kauppakorkeakoulun johtoryhmän opiskelijaedustajana.
Vuonna 2011 Markkanen toimi Tampereen yliopiston ylioppilaskunnan hallituksen varapuheenjohtana, talous- ja yritysyhteistyövastaavana sekä yritysyhteistyötoimikunnan puheenjohtajana. Markkanen toimi Opiskelijan Tampereen puheenjohtajana vuosina 2011-2012 . Lisäksi hän oli ehdolla Suomen ylioppilaskuntien liiton puheenjohtajaksi vuodelle 2012, mutta ei tullut valituksi tehtävään.

Markkanen toimi vuosina 2013-2014 Akavan opiskelijoiden puheenjohtajana , ja toimi samalla myös jäsenenä Akavan hallituksessa, työvaliokunnassa ja eläkepoliittisessa työryhmässä sekä Suomen Ekonomien työelämätoimikunnan jäsenenä. Markkanen toimi vuoden 2015 Eurooppalaisten palkansaajajärjestöjen keskusjärjestön nuorisojärjestön ETUC Youth Committeen hallituksessa..

Lähteet

Aiheesta muualla
Jouni Markkasen kotisivut

Kansallisen_Kokoomuksen_poliitikot
Tampereen kaupunginvaltuutetut
Elävät henkilöt
Vuonna 1987 syntyneet
Argostóli

Argostóli (; ) on Kreikan kaupunki ja samanniminen kunta (Δήμος Αργοστολίου, Dímos Argostolíou), joka sijaitsee Kefalonián saarella, Kefalonián alueyksikössä Jooniansaarten alueella. Koko kunnan väkiluku on 23 499 ja varsinaisen Argostólin kaupungin väkiluku 9 748 (vuonna 2011). Argostóli on Kefalonián saaren keskuskaupunki.

Maantiede 

Argostóli sijaitsee Kefalonián saaren lounaisosassa Argostólinlahden osana olevan pienemmän luonnonsatamalahden rannalla. Se on saaren suurin asutus ja tärkeimpiä satamia. Argostólin kunta käsittää saaren eteläosan.

Historia 

Argostólin rakennuskanta oli aiemmin suurelta osin peräisin venetsialaisvallan ajalta. Kaupunki kärsi kuitenkin suuria tuhoja vuoden 1953 maanjäristyksessä ja se on rakennettu uudelleen. Kaupungin nähtävyyksiin kuuluu muun muassa Argostólin arkeologinen museo. Kefalonián kansainvälinen lentoasema sijaitsee noin kahdeksan kilometriä kaupungista etelään.

Argostóli oli jo aiemmin itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Eleiós-Prónnoin, Érisoksen, Leivathón, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi. Argostóli toimi kunnan kuntakeskuksena. Argostólista tuli itsenäinen kunta jälleen 1. syyskuuta 2019, kun Kefalonián kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Lixoúrin kunta ja Sámin kunta. Uusi Argostólin kunta käsittää suuremman alueen kuin vanha.

Kunnan osat 

Argostólin kunta muodostuu neljästä kunnallisyksiköstä, jotka olivat vuosina 2011–2019 osa Kefalonián kuntaa ja jotka vastaavat vuoden 2011 Kallikrates-suunnitelmaa edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella):

Lähteet

Aiheesta muualla
Kaména Voúrla

Kaména Voúrla (; myös Kamména Voúrla) on Kreikan kaupunki sekä samanniminen Mólos-Ágios Konstantínoksen kunnan kunnallisyksikkö (Δημοτική Ενότητα Καμένων Βούρλων, Dimotikí Enótita Kaménon Voúrlon) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 4 728 ja varsinaisen Kaména Voúrlan kaupungin väkiluku 2 761 (vuonna 2011). Kaména Voúrla on Mólos-Ágios Konstantínoksen kunnan kuntakeskus.

Kaména Voúrlan kaupunki sijaitsee Maliakóslahden rannalla. Kaména Voúrla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mólos-Ágios Konstantínoksen kunnaksi yhdessä Ágios Konstantínoksen ja Móloksen kanssa, jolloin se muuttui uuden kunnan kunnallisyksiköksi.

Kunnallisyksikön osat 

Kaména Voúrlan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

 Kammena Vourla. Kaupungin turistisivustot.   

Keski-Kreikan entiset kunnat
Keski-Kreikan kaupungit
Mólos-Ágios Konstantínos
Ulf Krokfors

Ulf Magnus ”Uffe” Krokfors (s. 20. marraskuuta 1966 Helsinki) on suomalainen jazzbasisti. Hän on soittanut muun muassa Edward Vesalan Sound & Furyssa, Krakataussa sekä Otto Donnerin, Juhani Aaltosen, Sakari Kukon ja vaimonsa Iro Haarlan kokoonpanoissa. Hän on julkaissut soololevyn The Incense of All Our Prayers omakustanteena vuonna 2008 ja TUM Records on julkaissut hänen ja Iro Haarlan yhteislevyn Heart of a Bird vuonna 2003. 

Suomen Jazzliitto myönsi Krokforsille vuoden 2015 Yrjö-palkinnon.

Lähteet

Aiheesta muualla 
 Krokfors Jazzfinlandin sivuilla.
 Krokforsin esittely Urkuyöfestivaalin sivuilla. 
 Krokforsin musiikillinen ja uskonnollinen haastattelu.  Oneway.tv.
 Krokforsin oma kotisivu. (Arkistoitu.)

Suomalaiset jazzmuusikot
Vuonna 1966 syntyneet
Elävät henkilöt
Pýlos

Pýlos (; transl. myös Pílos), italialaisittain Navarino, on Kreikan kaupunki sekä samanniminen Pýlos-Néstoraksen kunnan kunnallisyksikkö (Δημοτική Ενότητα Πύλου, Dimotikí Enótita Pýlou) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 5 287 ja varsinaisen Pýloksen kaupungin väkiluku 2 345 (vuonna 2011). Pýlos on Pýlos-Néstoraksen kunnan kuntakeskus.

Pýloksen kaupunki sijaitsee Peloponnesoksen niemimaan lounaisosassa niemimaan länsirannikolla. Kaupungin edustalla sijaitsee Sfaktirían saari. Pylos oli merkittävä paikka jo mykeneläisellä ajalla. Tuolta ajalta tunnetaan lähellä sijaitseva niin kutsuttu Nestorin palatsi. Vuonna 1827 kaupungin edustalla käytiin Kreikan vapaussotaan lukeutuva Navarinon taistelu.

Pýlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Korónin, Methónin, Néstoraksen ja Papafléssaksen kanssa, jolloin se muuttui uuden kunnan kunnallisyksiköksi.

Kunnallisyksikön osat 

Pýloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

Peloponnesoksen entiset kunnat
Peloponnesoksen kaupungit
Pýlos-Néstoras
Pylos

Pylos (, ) voi viitata seuraaviin paikkoihin Peloponnesoksen länsirannikolla Kreikassa:

 Pylos, mykeneläisaikainen palatsikeskus (”Nestorin palatsi”) ja kaupunki Messeniassa
 Pylos, antiikin aikainen kaupunki Eliissä
 Pylos, antiikin aikainen kaupunki Messeniassa
 Pýlos, nykyinen kaupunki Messenian alueyksikössä Peloponnesoksen alueella
 Pýlos-Néstoras, nykyinen kunta Messenian alueyksikössä Peloponnesoksen alueella
 Pylos, antiikin aikainen kaupunki Trifyliassa Eliissä

Lähteet
Schimatári

Schimatári (; ) on Kreikan kaupunki sekä samanniminen Tanágran kunnan kunnallisyksikkö (Δημοτική Ενότητα Σχηματαρίου, Dimotikí Enótita Schimataríou) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 7 173 ja varsinaisen Schimatárin kaupungin väkiluku 4 035 (vuonna 2011). Schimatári on Tanágran kunnan kuntakeskus.

Schimatárin kaupunki sijaitsee sisämaassa Keski-Kreikan koillisosassa noin viiden kilometrin päässä Eteläisen Euboianlahden rannasta. Aivan kaupungin eteläpuolella on Tanágran sotilaslentokenttä. Schimatári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tanágran kuntaan yhdessä Dervenochórian ja Oinófytan kanssa, jolloin se muuttui uuden kunnan kunnallisyksiköksi.

Kunnallisyksikön osat 

Schimatárin kunnallisyksikkö muodostuu seuraavista kylistä, kaupungeista tai muista asutuksista:

Lähteet 

Keski-Kreikan entiset kunnat
Keski-Kreikan kaupungit
Tanágra
Profeminismi

Profeminismi, kirjaimellisesti feminismin puoltaminen, tarkoittaa feminismin tai ainakin sen osan kannattamista. Termiä käytetään useimmiten miehistä, jotka tekevät yhteistyötä feministien kanssa ja tavoittelevat sukupuolten tasa-arvoa. Jotkut eivät käytä nimitystä ”feministi” lainkaan miehistä.

Miestutkija Pasi Malmi kehottaa kaikkia miehiä ryhtymään profeministeiksi. Hän huomauttaa feminismin monialaisuudesta, joka mahdollistaa hänen mukaansa sen, että on mahdollista valita ne feministiset näkemykset, jotka itselleen soveltuvat. Malmi korostaa liberaalifeminismin ja hyvinvointivaltiofeminismin kannattavan naisten ja miesten tasa-arvoa mukaan lukien miehiin kohdistuvan syrjinnän poistaminen ja muistuttaa, että feminismin piirissä on esitetty laajamittaista arvostelua patriarkaattiteoriaa ja heterofobiaa kohtaan.

Lähteet 

Feminismi
Get Busy

Get Busy on jamaikalaisen dancehall reggae toasteri Sean Paulin kappale hänen Dutty Rock-studioalbumilta. Kappaleen tuotannosta vastasi Steven "Lenky" Marsden.

Paul kuvaili sitä "...pääosin bilekappaleeksi. Se ei ole ruohonpolttamista." "Get Busy" saavutti Billboard Hot 100 -listan kärjen kolmeksi peräkkäiseksi viikoksi, alkaen 10. toukokuuta 2003. Sitä edelsi listaykkösenä 50 Centin "In Da Club" ja sitä seurasi 50 Centin sekä Nate Doggin "21 Questions". Kappale esitettiin livenä Saturday Night Livessä toukokuussa 2003.

Lähteet

Vuoden 2003 kappaleet
Sean Paulin kappaleet
Ranch Pleasure

Ranch pleasure on lännenratsastuksen laji, joka mittaa hevosen monipuolisuutta, asennetta ja askellajien laatua erilaisilla radalla suoritettavissa osioissa. Hevosen tulisi olla eteenpäinpyrkivä ja sen täytyy toimia ratsastajan pienillä avuilla, sillä karjatilan töissä ratsastaja ei ehdi jatkuvasti kiinnittää huomiotaan ratsuunsa. Ratsukon tulisi kuitenkin nauttia yhteistyöstä. Ranch pleasure on kilpailulajina melko uusi, mutta suoritettavan radan tehtävät ovat olleet kirjatiloilla jo satoja vuosia. AQHA eli American Quarter Horse Association on ottanut ranch pleasuren yhdeksi viralliseksi lajikseen vuonna 2012.

Rata
Ranch pleasure –rata suoritetaan yksilösuorituksena. Radan suorittamisessa ei ole aikarajaa. Rata koostuu eri askellajeista: käynti, jog eli hidas ravi, lisätty jog, laukka ja lisätty laukka sekä kolmesta erilaisesta liikkeestä. Nämä kolme eri liikettä voivat olla sidepass eli pohkeenväistöä muistuttava sivuttaisliike, laukanvaihto, 360 asteen käännös hevosen takaosan ympäri, maapuomien ylitys missä tahansa askellajissa tai jokin muu karjatilan töissä käytettävä liike tai tehtävä. AQHA on suunnitellut muutaman radan sääntökirjaansa, mutta tuomarit voivat halutessaan suunnitella oman ratansa.

Arvostelu
Ranch pleasuressa arvostellaan ratsukon selviytymistä karjatilan töiden tapaisista tehtävistä ja liikkeistä. Liikkeen laadukkuus, yhteistyöhalukkuus ja monipuolisuus sekä pehmeys ovat hyvän ranch pleasure –hevosen ominaisuuksia.  Liikkeen laadukkuudella tarkoitetaan rytmiä, eteenpäinpyrkivyyttä ja ennen kaikkea luonnollisuutta.

Ratsukon varusteet
Ranch pleasuressa käytetään tavallisia lännenratsastusvarusteita ja –vaatetusta. Hevosen perusvarusteisiin kuuluvat lännensatula, satulahuopa ja suitset. Hopeoituihin varusteisiin suhtaudutaan varauksella, sillä ne eivät kuulu työhevosen varusteisiin. Hevosen kavioita ei saa lakata eikä hevosen harjaa tai häntää saa letittää. Myös harjan lisäkkeet ovat kiellettyjä. 
Ratsastaja pukeutuu siististi karjatilan töihin sopiviin vaatteisiin kuten farkkuihin ja kauluspaitaa. Asuun kuuluvat myös lännenhattu ja saappaat. Chapsit eivät ole pakolliset.

Lähteet
 http://services2.aqha.com/iphonedev/www/sections/sectionIV/rules/464-483/465c.html 
 http://americashorsedaily.com/ranch-pleasure/#.VMFIQsaPK7B 
 http://americashorsedaily.com/ranch-pleasure-what-judges-are-looking-for/#.VMFINMaPK7A 
 http://americashorsedaily.com/ranch-pleasure-show-attire/#.VMFIR8aPK7A 
 http://www.aqha.com/Journal/News/2012/February/02082012-Ranch-Pleasure.aspx

Aiheesta muualla
 http://www.aqha.com 
 http://americashorsedaily.com

Lännenratsastus
Fenfluramiini

Fenfluramiini on lääkeaine, jota on käytetty liikalihavuuden eli obesiteetin (lat. obecitas) hoidossa. Fenfluramiini hillitsee ruokahalua ja vaikuttaa aineenvaihduntaan. Ainetta on valmistettu myös Suomessa, ainakin Medipolar nimellä Slendol, ja sitä oli saatavilla 20 mg:n vahvuisina tabletteina. Muita vastaavia valmisteita olivat Deobesan, Ponderal ja Obenon. Tämän lääkeaineen käytölle oli olemassa erilaisia vasta-aiheita. Samanaikaiset keskushermostoa kiihottavat eli stimuloivat lääkeaineet olivat eräitä näistä.

Fenfluramiini ei enää ole aktiivissa lääkeainekäytössä Suomessa. Koska aine on sukua amfetamiinille, siihen liittyi väärinkäytön vaara. Myöskin anorektikot ovat voineet käyttää sitä väärin. Omana käyttöaikakautenaan varoitti Lääkevalmisteet 1976 - Pharmaca Fennica 1976 -teos määräämästä sitä psyykkisesti ailahtelevaisille eli epävakaille henkilöille. Samanaikainen MAO:n estäjien käyttö oli merkittävä fenfluramiinin käytön este. Myös verenpainetta alentavista lääkkeistä varoitettiin, sillä niiden vaikutus saattoi tehostua.

Lääkeaine on poistettu laajemmin kokonaan markkinoilta vuodesta 1997 lukien. Syynä siihen on, että fenfluramiini aiheuttaa sydämen läppävikaa.

Lähteet
Lääkevalmisteet 1976 - Pharmaca Fennica 1976 (PF 76). Lääketeollisuusyhdistys ry. ja Lääketuojat ry., 1976.

Viitteet

Lääkkeet
Amfetamiinit
Ylipaino